Մյուս կողմից՝ Ռոբերտ Քոչարյանի շուրջ սկսեցին ծավալվել ուշագրավ իրավական նոր զարգացումներ, այս անգամ, սակայն, ոչ թե Մարտի 1-ի, այլ տնտեսական գործով: Հատկանշական է, որ երկրորդ նախագահը այդ կապակցությամբ խնդրին հակադարձելու առումով զգալիորեն նվազ ակտիվ է, քան Մարտի 1-ով մեղադրանքների դեպքում: Դա նշանակո՞ւմ է արդյոք, որ իրավապահներն այս անգամ, այսպես ասած, նշանակետին են խփել, թե՞ երկրորդ նախագահի համար Մարտի 1-ի հարցում մեղադրանքները սպասելի էին, և նա պատրաստ էր դրանց, իսկ ահա տնտեսական առումով նա եկել է որոշակի անակնկալի, և պահանջվում է որոշակի ժամանակ՝ իրավիճակը հասկանալու համար: